OBRAZLOŽENJE
Nacrta prijedloga Odluke o izmjenama Odluke o komunalnoj naknadi



Zakon o komunalnom gospodarstvu („Narodne novine“ broj: 38/18, 110/18, 32/20 i 145/24) propisuje da je komunalna naknada  novčano javno davanje koje se plaća za održavanje komunalne infrastrukture.
Prihod je proračuna jedinice lokalne samouprave koji se koristi za financiranje održavanja i građenja komunalne infrastrukture, a može se na temelju odluke predstavničkog tijela jedinice lokalne samouprave koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture.
Odredbama članka 92. Zakona o komunalnom gospodarstvu („Narodne novine“ br. 68/18, 110/18, 32/20 i 145/24) komunalna naknada plaća se za:
1. stambeni prostor
2. garažni prostor 
3. poslovni prostor
4. građevinsko zemljište koje služi obavljanju poslovne djelatnosti
5. neizgrađeno građevinsko zemljište. 

Ovim Nacrtom prijedloga Odluke o izmjenama Odluke o komunalnoj naknadu predlažu se izmjene članka 8. Odluke o komunalnoj naknadi („Službeni glasnik Općine Popovac“ 3/19).

Temeljem članka 11. Zakona o pravu na pristup informacijama, jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.
S ciljem da se širi krug zainteresiranih osoba s područja Općine Popovac uključi u pripremu konačnog Nacrta prijedloga Odluke o izmjenama Odluke o komunalnoj naknadi, svrsishodno je provesti savjetovanje sa zainteresiranom javnošću. Na taj način želi se upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja Odluke i u konačnosti ugrađeno u odredbe Odluke.

